
Z A P I S N I K
s  13. sjednice Vijeća Mjesnog odbora Buzin, održane dana 09. lipnja 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Vid Ban, Tomislav Jerčić, Meri Kralj, Stjepan Kranjčina

NENAZOČNI ČLANOVI VIJEĆA: 

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 5 od ukupno 5 članova Vijeća, što znači da Vijeće može pravovaljano raspravljati i odlučivati te otvara 13. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 5 glasa ˝ZA˝, Vijeće prihvaća tekst Zapisnika 12. sjednice održane 11. svibnja 2022. godine. 


USVAJANJE DNEVNOG REDA

Usvajanje Dnevnog reda:

Bez rasprave, sa 5 glasa ˝ZA˝, Vijeće je prihvatilo 

D N E V N I   R E D

1. Prijedlog promjene režima rada semafora - zaključak, donosi se
2. Zahtjev za povremeno korištenje prostora - HSS – zaključak, donosi se
3. Upis u nerazvrstane ceste, prijedlog građana - zaključak, donosi se
4. Pitanja, prijedlozi i obavijesti

Ad. 1. Prijedlog promjene režima rada semafora – zaključak, donosi se
Članovi Vijeća od Predsjednika usmeno su informirani o predmetu rasprave i odlučivanju.
Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o promjeni režima rada semafora

1. Vijeće Mjesnog odbora Buzin raspravljalo je o promjeni režima rada semafora na križanju Av. V. Holjevca – Buzinski prilaz – Ulica Mladosti te Av. V. Holjevca – čvor Buzin.

2. Vijeće Mjesnog odbora Buzin traži da se promijeni režim rada semafora na križanju Av. V. Holjevca – Buzinski prilaz – Ulica Mladosti, u trenutku nailaska vlaka, odnosno kada je spuštena rampa na kolniku, na način da se skrati trajanje intervala dopunskog zelenog svijetla za skretanje ulijevo iz Buzinskog prilaza, te produži trajanje intervala zelenog svijetla za skretanje iz Av. V. Holjevca u Buzinski prilaz, tako da interval započne kada završi interval dopunskog zelenog svijetla za skretanje ulijevo iz Buzinskog prilaza te završi kada završi interval dopunskog zelenog svijetla za skretanje udesno iz Buzinskog prilaza u Av, V. Holjevca.

3. Vijeće Mjesnog odbora Buzin traži da se promijeni režim rada semafora na križanju Av. V. Holjevca – čvor Buzin, na način da se skrati trajanje intervala zelenog svijetla za skretanje udesno iz južnog i sjevernog kraka čvora Buzin u Av. V. Holjevca. Obzirom na veliku količinu vozila koja u vršnim satima dolaze iz pravca autoceste te skreću udesno u Av. V. Holjevca prema centru Zagreba, dolazi do slabe protočnosti vozila Av. V. Holjevca iz pravca Velike Gorice te stvaranja velike kolone vozila iz navedenog pravca, stoga se traži promjena režima rada semafora.

4. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Sektoru za promet, Odjelu za adaptivno upravljanje prometom, Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok.

Ad. 2. Zahtjev za povremeno korištenje prostora - HSS – zaključak, donosi se

Članovi Vijeća od Predsjednika su pismeno i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o povremenom korištenju prostora

1. Vijeće Mjesnog odbora Buzin raspravljalo je o zahtjevu političke stranke „Hrvatska seljačka stranka -HSS“ za povremeno korištenje prostora mjesne samouprave Buzin, Buzinska cesta 20.

2. Vijeće Mjesnog odbora Buzin suglasno je da se odobri političkoj stranci „Hrvatska seljačka stranka -HSS“ povremeno korištenje male dvorane u prostoru mjesne samouprave Buzin, u terminu svaki drugi ponedjeljak u mjesecu u vremenu od 19,00 do 20,00 sati.

3. Ovaj Zaključak dostavlja se Vijeću Gradske četvrti Novi Zagreb-istok, Gradskom uredu za mjesnu samoupravu.

Ad. 3. Upis u nerazvrstane ceste, prijedlog građana - zaključak, donosi se

Članovi Vijeća od Predsjednika su pismeno i usmeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Tomislav Jerčić, Meri Kralj i Stjepan Kranjčina

Vijeće Mjesnog odbora Buzin (5 „za“) donosi

Z A K LJ U Č A K
o upisu puta kao nerazvrstane ceste

1. Vijeće Mjesnog odbora Buzin raspravljalo je o zahtjevu fizičke osobe V.B., građanke naselja Buzin, vezano uz upis puta kao nerazvrstane ceste.

2. Vijeće Mjesnog odbora Buzin predlaže asfaltirani put od Buzinske ceste prema stambenoj zgradi na adresu Buzinska cesta 26, kao prioritet za geodetsko snimanje postojećeg stanja i upis kao nerazvrstane ceste u vlasništvo Grada Zagreba.

3. Ovaj zaključak dostavlja se Gradskom ureda za obnovu, izgradnju, prostorno uređenje, graditeljstvo, komunalne poslove i promet, Sektoru za promet, Odjelu za adaptivno upravljanje prometom, Gradskom uredu za mjesnu samoupravu, civilnu zaštitu i sigurnost, Vijeću Gradske četvrti Novi Zagreb-istok.

Ad. 4. Pitanja, prijedlozi i obavijesti
Predsjednik otvara raspravu.
Pitanja i prijedlozi članova Vijeća:

	Član Vijeća
	Komentar

	Juraj Ban
	Izvještava da je uputio dopis Zagrebačkim cestama putem elektroničke pošte sa zahtjevom za osvježavanje pješačkog prijelaza na križanju Buzinske ceste/Cebini (kao požurnicu nakon donesenog Zaključka).

	Juraj Ban
	Izvještava da je uputio dopis putem elektroničke pošte sa zahtjevom za informaciju o statusu izrade projektne dokumentacije autobusnog stajališta u Buzinskoj cesti.

	Juraj Ban
	Izvještava da je uputio dopis putem elektroničke pošte sa zahtjevom za informaciju o statusu Zaključka donesenog u prošlom mandatu na 32. sjednici VMO Buzin.

	Juraj Ban
	Izvještava da je uputio dopis putem elektroničke pošte sa zahtjevom za informaciju o statusu donesenih Zaključaka u ovom mandatu u vezi izrade projektne dokumentacije vezano uz u prometna pitanja. 

	Juraj Ban
	Izvještava da je uputio dopis putem elektroničke pošte sa zahtjevom za informaciju o statusu realizacije uklanjanja srušenog stabla u parku Pijovčina.

	Juraj Ban
	Izvještava da je na zahtjev Područnog ureda dostavio lokacije za postavljanje klupa te seta (roštilj, stol i klupe).

	Juraj Ban
	Izvještava da je zaprimljena inicijativa za postavljanje ograde u DV Tratinčica kako bi se zaštitio prostor u kojem se nalaze dječje sprave te povećala sigurnost djece.

	Juraj Ban
	Izvještava kako je došlo do promjena Statuta Grada Zagreba te su se izmjenama promijenili rokovi i način donošenja Programa održavanja komunalne infrastrukture i Planova komunalnih aktivnosti. 

	Stjepan Kranjčina
	Upozorio je na srušeni prometni znak u Ulici Mladosti I. odvojak. Dogovoreno je da će predsjednik uputiti dopis Zagrebačkim cestama putem elektroničke pošte radi popravka prometnog znaka.

	Stjepan Kranjčina
	Upitao je da li su radovi na izgradnji boćališta u potpunosti izvršeni. Predsjednik je izvijestio da nije zaprimio nikakvu informaciju da su radovi izvršeni te je dogovoreno da će poslati upit Zrinjevcu sa zahtjevom za informaciju da li su radovi u potpunosti izvršeni. 

	Stjepan Kranjčina
	Upozorio je na zaraslu zelenu površinu uz prugu, a posebno oko pružnog pješačkom prijelaza gdje je radi zaraslog korova smanjena vidljivost. Dogovoreno je da će predsjednik uputiti dopis Hrvatskim željeznicama putem elektroničke pošte sa zahtjev za košnjom zarasle zelene površine uz prugu.




Obzirom da više nije bilo pitanja, prijedloga i obavijesti, Sjednica je završena u 19,00 sati.
Zapisnik sastavio:							
Juraj Ban, mag. geogr.

KLASA: 024-08/22-003/946
URBROJ:  251-13-11-9-22-2
Zagreb, 9. lipnja 2022. godine 

Predsjednik 
Vijeća Mjesnog odbora
Buzin


Juraj Ban, mag. geogr.

